b'\n_START_ARTICLE_\nBubre\xc5\xbeni kamenac\n_START_PARAGRAPH_\nBubre\xc5\xbeni kamenac je \xc4\x8dvrsta ili kristalna nakupina koja se formira u bubregu zbog dijetetskih minerala u urinu._NEWLINE_Urinarni kamenci se klasificiraju po lokaciji: u bubregu (nefrolitijaza), mokra\xc4\x87ovodu (ureterolitijaza) ili mokra\xc4\x87nom mjehuru (cistolitijaza); ili po svojem kemijskom sastavu: kalcij, struvit, uri\xc4\x8dna kiselina ili drugi sastojci). Oko 80% svih ljudi oboljelih od bubre\xc5\xbenog kamenca su mu\xc5\xa1karci. Ve\xc4\x87ina mu\xc5\xa1karaca po\xc4\x8dinju dobivati prve simptome izme\xc4\x91u 20 i 30 godina, dok ih \xc5\xbeene dobivaju tek kasnije._NEWLINE_Bubre\xc5\xbeni kamenci uglavnom napu\xc5\xa1taju tijelo kroz mokra\xc4\x87ovod, a mnogi od njih se formiraju i odlaze bez da izazovu ikakve komplikacije. No ako kamenci izrastu do veli\xc4\x8dine od najmanje 3 mm, mogu uzrokovati zastoj u mokra\xc4\x87ovodu, koji pak mo\xc5\xbee dovesti do posternalne azotemije i hidronefroze, te gr\xc4\x8da u mokra\xc4\x87nom kanalu. Do pak dovodi do bolova u trupu (podru\xc4\x8dje izme\xc4\x91u rebra i kuka) koje pacijenti opisuju nepodno\xc5\xa1ljivima. Kamenci se dovode u vezu sa mu\xc4\x8dninom, povra\xc4\x87anjem, groznicom, krvi u urinu, gnojom u urinu i bolnim mokrenjem. Bolovi dolaze u valovima koji traju izme\xc4\x91u 20 i 60 minuta, po\xc4\x8dinju u boku ili donjem dijelu le\xc4\x91a te se spu\xc5\xa1taju prema donjem dijelu tijela. Analiza urina, pregledi, pretraga ultrazvukom i krvi testovi poma\xc5\xbeu u dijagnozi._NEWLINE_Kada kamenci ne uzrokuju nikakvih simptoma, promatranje i \xc4\x8dekanje su valajane opcije. Za kamence koji uzrokuju sna\xc5\xbene simptome, kontrola boli je uglavnom prva mjera, a koriste se nesteroidni protuupalni lijekovi ili opioidi. Ozbiljniji slu\xc4\x8dajevi katkad zahtijevaju kirur\xc5\xa1ku intervenciju. Primjerice, neki kamenci se mogu razbiti u manje komade uz pomo\xc4\x87 valova \xc5\xa1oka litotripsije. Neki slu\xc4\x8dajevi zahtijevaju invazivne oblike operacije. Primjeri su citoskopske procedure kao \xc5\xa1to je laserska litotripsija ili perkutane tehnike kao \xc5\xa1to je perkutana nefrolitotomija.\n_START_SECTION_\nZnakovi i simptomi\n_START_PARAGRAPH_\nKamenci koji remete mokra\xc4\x87ni kanal katkad uzrokuju iscrpljuju\xc4\x87u, isprekidanu bol koja po\xc4\x8dinje u boku te se \xc5\xa1iri prema genitalijama i bedrima. Ova bol se od pacijenata katkad opisuje kao "najve\xc4\x87a mogu\xc4\x87a bol koju su do\xc5\xbeivjeli". Ovu bol \xc4\x8desto prati hitnost uriniranja, nemir, hematurija, znojenje, mu\xc4\x8dnina i povra\xc4\x87anje. Traje u valovima izme\xc4\x91u 20 i 60 minuta a uzrokuje ju stezanje mokra\xc4\x87nog kanala koji poku\xc5\xa1ava izbaciti kamen.\n_START_SECTION_\nUzroci\n_START_PARAGRAPH_\nPrehrambene navike koje pove\xc4\x87evaju opasnost od formiranja kamenca uklju\xc4\x8duju nisku konzumaciju vode i visoku konzumaciju proteina \xc5\xbeivotinjskog podrijetla, natrij, rafinirani \xc5\xa1e\xc4\x87eri, fruktoza i kukuruzni sirup sa visokom razinom fruktoze, oksalati, sok od gro\xc5\xbe\xc4\x91a, sok od jabuke i pi\xc4\x87a od cole.'